รัฐมนตรีว่าการกระทรวงมหาดไทย น้อมนำกระแสรับสั่งสมเด็จพระเจ้าอยู่หัว ทรงพระราชทานแนวทาง
รัฐมนตรีว่าการกระทรวงมหาดไทย น้อมนำกระแสรับสั่งสมเด็จพระเจ้าอยู่หัว ทรงพระราชทานแนวทาง ให้เจ้าหน้าที่เร่งช่วยเหลือประชาชนให้กลับมาดำรงชีพและประกอบอาชีพได้โดยเร็วพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ในฐานะผู้บัญชาการกองบัญชาการป้องกันและบรรเทาสาธารณภัยแห่งชาติ กล่าวว่า ได้น้อมนำพระราชกระแสรับสั่งของสมเด็จพระเจ้าอยู่หัว ทรงพระราชทานแนวทาง ไว้ให้กับเจ้าหน้าที่ต่างๆ ที่จะเข้าไปบรรเทาความเดือดร้อนของประชาชน ให้สามารถดำรงชีวิตและกลับไปประกอบอาชีพได้โดยเร็ว พร้อมกำชับเจ้าหน้าที่ให้เร่งดำเนินการซ่อมแซมที่อยู่อาศัยของประชาชน โดยให้อำเภอกับจังหวัดเร่งสำรวจความเสียหายด้านการเกษตร เข้าไปเยียวยาและช่วยเหลือเพิ่มเติม พร้อมยืนยันสถานการณ์คลี่คลายเมื่อไหร่จะเข้าไปสำรวจความเสีบหายทันที โดยขณะนี้ในพื้นที่ที่พายุผ่านไปแล้วน่าจะคลี่คลาย แต่ต้องเฝ้าระวังอยู่หากฝนตกต่อเนื่องแล้วมีน้ำหลาก แต่ก็จะมีหน่วยงานเข้าไปดูแล ซึ่งทั้งหมดได้เตรียมการไว้หมดแล้วนอกจากนี้ พลเอก อนุพงษ์ ยังกล่าวถึงการให้ความช่วยเหลือหลังจากสถานการณ์ทุกอย่างคลี่คลาย ซึ่งเป็นในช่วงของแผนการฟื้นฟู โดยย้ำว่า การฟื้นฟูและเยียวยาผู้ประสบภัยจากเหตุการณ์ครั้งนี้ รัฐบาลจะให้ความช่วยเหลืออย่างเต็มที่โดยเฉพาะการซ่อมแซมบ้านเรือนประชาชนที่ได้รับความเสียหาย รวมถึงสิ่งที่จะต้องเร่งช่วยเหลือคืออาชีพของประชาชน ที่ได้รับผลกระทบซึ่งหน่วยงานที่เกี่ยวข้องจะเข้าไปดูแล ขณะเดียวกันนายกรัฐมนตรี ได้เน้นย้ำให้กระทรวงมหาดไทย ดูแลการเยียวยาอย่างเต็มที่